Държавен вестник, бр. 79, 2009 г., стр. 23

БРОЙ  79	
Д Ъ Р Ж А В Е Н  В Е С Т Н И К 	
СТР.  23  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 20 
от 24 септември 2009 г.
за условията и реда за предоставяне на без-
възмездна финансова помощ по мярка 1.4. 
„Дребномащабен крайбрежен риболов“ по 
Приоритетна ос № 1 „Мерки за приспосо-
бяване на българския риболовен флот“ от 
Оперативната програма за развитие на сектор 
„Рибарство“ на Република България, финан-
сирана от Европейския фонд по рибарство за 
програмен период 2007 – 2013 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за предоставяне на безвъзмездна фи-
нансова помощ по мярка 1.4.„Дребномащабен 
крайбрежен риболов“ на Приоритетна ос № 1 
„Мерки за приспособяване на българския ри-
боловен флот“ от Оперативната програма за 
развитие на сектор „Рибарство“ (2007 – 2013) 
(ОПРСР) на Република България, финансирана 
от Европейския фонд по рибарство (ЕФР).
Чл. 2. Безвъзмездна финансова помощ по 
мярка 1.4. „Дребномащабен крайбрежен рибо-
лов“ се предоставя като премии за рибари и 
собственици на риболовни кораби. Подпомагат 
се проекти, които допринасят за постигане на 
една или повече от целите на мярката: 
1.	подобряване управлението и контрола 
върху условията на достъп до определени 
риболовни зони; 
2.	поощряване на производствената, пре-
работвателната и маркетинговата верига на 
рибните продукти;
3.	насърчаване на доброволните стъпки, 
насочени към намаляване на риболовното 
усилие и към съхранението на ресурсите;
4.	насърчаване използването на техноло-
гични иновации, които не увеличават рибо-
ловното усилие;
5.	подобряване на професионалните умения 
и обучение по безопасност.
Чл. 3. Безвъзмездната финансова помощ 
по тази наредба се предоставя при спазване 
изискванията на Регламент на Съвета (ЕO) 
№ 1198/2006 от 27 юли 2006 г. за Европейския 
фонд по рибарство (ОВ, 15.08.2006, L 223) и на 
Регламент (ЕO) № 498/2007 на Комисията от 
26 март 2007 г. (ОВ, 10.05.2007, L 120) за опре-
деляне на подробни правила за прилагането 
на Регламент на Съвета (ЕO) № 1198/2006 и 
в съответствие с Регламент на Съвета (ЕО) 
№ 2371/2002, относно трайното опазване и 
експлоатацията на рибните ресурси в рам-
ките на Общата политика по рибарство и 
аквакултура на ЕС (OВ C 203 E, 27.08.2002, 
стр. 284), Регламент на Комисията (ЕО) 
№ 26/2004 относно Регистъра на риболовните 
кораби на Общността (OВ L 5, 09.01.2004, стр. 
25) и Регламент на Съвета (ЕО) № 104/2000 
относно общата организация на пазарите на 
рибни продукти и продукти от аквакултура 
(OВ L 17, 21.01.2000, стр. 22).
Чл. 4. (1) За всяка мярка от приоритетна 
ос № 1 „Мерки за приспособяване на бъл-
гарския риболовен флот“ се кандидатства с 
отделен проект.
(2) За финансово подпомагане по реда на 
тази наредба с нов проект се кандидатства 
след извършване на окончателно плащане по 
предходен проект.
(3) Кандидатите за финансово подпомага-
не могат да кандидатстват едновременно по 
повече от една мярка от Приоритетна ос № 1 
с отделни проекти съгласно условията и реда 
за предоставяне на безвъзмездна финансова 
помощ по съответните наредби по ОПРСР.
Г л а в а  в т о р а
УСЛОВИЯ ЗА ПРЕДОСТАВЯНЕ НА БЕЗ-
ВЪЗМЕЗДНА ФИНАНСОВА ПОМОЩ
Раздел І
Обхват
Чл. 5. Безвъзмездна финансова помощ сe 
предоставя за премии на рибари и собственици 
на риболовни кораби, извършващи дребно-
мащабен крайбрежен риболов по следните 
сектори, посочени в заявлението за канди-
датстване съгласно приложение № 1:
1.	сектор 01 – подобряване управлението 
и контрола  върху условията на достъп до 
определени риболовни зони; 
2.	сектор 02 – поощряване на производ-
ствената, преработвателната и маркетинговата 
верига на рибните продукти; 
3.	сектор 03 – подобряване на професио-
налните умения и обучение по безопасност.
Раздел ІІ
Финансови условия
Чл. 6. Безвъзмездната финансова помощ 
се предоставя в рамките на наличния бюджет 
въз основа на финансовото разпределение 
съгласно глава 7 на ОПРСР.
Чл. 7. (1) Безвъзмездната финансова помощ 
е в размер до 100 % от размера на изчислените 
премии, от които 75 % се осигуряват от ЕФР 
и 25 % от държавния бюджет на Република 
България.